
RAPORT
privind monitorizarea respectarii obligațiilor Consiliului Superior al Magistraturii de tranparență, de asigurare a accesului publicului la informații și soluționare a petițiilor în raport cu societatea civilă
pentru anul 2018



       Context:

            Prin Legea nr. 234/2018 de modificare și completare a Legii nr. 317/2004 privind Consiliul Superior al Magistraturii s-au introdus măsuri noi de asigurare a transparenței și deschiderii instituționale a Consiliului Superior al Magistraturii (CSM) cu garanția legii organice de aplicare.
           Astfel, prin art. 54 alin. (6) s-au stabilit îndatoriri exprese pentru cei doi reprezentanți ai societății civile, membri aleși conform art. 133 alin. (2) lit. b) din Constituția României, republicată, de natură a asigura mijloacele instituționale de cooperare cu societatea civilă și transparență instituțională, care constau în următoarele:
a) asigură informarea constantă a organizaţiilor societăţii civile cu privire la lucrările Consiliului Superior al Magistraturii;
b) realizează consultarea organizaţiilor societăţii civile cu privire la propunerile şi sugestiile acestora privind demersurile necesare la nivelul Consiliului Superior al Magistraturii pentru îmbunătăţirea activităţii instituţiilor judiciare ca serviciu public aflat în slujba societăţii, întocmind în acest sens un raport trimestrial de analiză şi sinteză a propunerilor, pe care îl transmit plenului sau secţiilor, după caz, pentru analiză şi decizie;
c) monitorizează respectarea obligaţiilor Consiliului Superior al Magistraturii, de transparenţă, de asigurare a accesului publicului la informaţii şi soluţionare a petiţiilor în raport cu societatea civilă, şi întocmesc un raport anual pe care îl publică pe pagina de internet a Consiliului.”


I. Transparența decizională

         Pe parcursul anului 2018 au avut loc 34 de şedinţe ale Secţiei pentru judecători, 45 de şedinţe ale Secţiei pentru procurori şi 29 de şedinţe ale Plenului Consiliului Superior al Magistraturii.
       Dintre acestea pentru un număr de 12 şedinte ale Secției pentru judecători, 29 şedințe ale Secției pentru procurori, respectiv pentru un număr de 17 şedinte ale Plenului CSM  
s-a publicat ordinea de zi[footnoteRef:1], cu respectarea dispozițiilor din Regulmentul CSM[footnoteRef:2]. [1:  Potrivit adresei nr. 1104/28.01.2019 emisă de Serviciul de sinteze şi pregătirea lucrărilor sedintelor CSM.]  [2:  A se vedea art. 13 alin. (3) din Hotărârea CSM nr. 326/2005 privind aprobarea Regulamentului de organizare și funcționare a Consiliului Superior al Magistraturii, menţinut şi în Hotărârea CSM nr. 1073/10.12.2018.] 

      Pentru diferenţa de 22 de şedinţe ale Secţiei pentru judecători, 16 şedinţe ale Secţiei pentru procurori, respectiv 12 şedinţe ale Plenului CSM reiese că acestea au fost convocate, prin convocator, de urgenţă, în interiorul termenului de 3 zile, iar la data convocării sedinţelor a fost publicată, pe site-ul CSM, ordinea de zi.[footnoteRef:3] [3:  Adresa nr. 3/1104/20.02.2019 emisă de Serviciul de sinteze şi pregătirea lucrărilor sedintelor CSM.] 

Din analiza datelor de mai sus rezultă că pentru numărul total de 29 de şedinţe ale Plenului, 34 de şedinţe ale Secţiei pentru judecători şi 45 de şedinţe ale Secţiei pentru procurori a fost publicată ordinea de zi pe pagina de internet a Consiliului Superior al Magistraturii.
       În ceea ce privește publicitatea ședintelor, Biroul de informatică din cadrul CSM a asigurat suportul tehnic pentru un număr de 84 de difuzări online, după cum urmează: 29 difuzări online ale ședințelor de Plen; 21 difuzări online ale ședintelor Secției pentru procurori (cu menţiunea că înregistrarea şi publicarea sedinţelor Secţiei a început la data de 11.09.2018) și 34 difuzări online ale sedințelor Secției pentru judecători. Toate ședințele difuzate online prin intermediul site-ului CSM au fost arhivate și se regăsesc în secțiunea Media CSM – Consultă arhiva, disponibilă pe site-ul Consiliului.[footnoteRef:4] [4:  Potrivit adresei nr. 1/1104/14.01.2019 emisă de Biroul de informatică, din cadrul CSM.] 

      Totodată, facem precizarea că, odată cu intrarea în vigoare a modificărilor survenite asupra Legii nr. 317/2004 privind Consiliul Superior al Magistraturii (11.10.2018), pe ordinele de zi ale ședințelor Plenului CSM au figurat 3 proiecte care au fost supuse consultării publice, cu respectarea dispozițiilor Legii nr. 52/2003 privind transparența decizională în administrația publică: 
1. Proiectul de Hotărâre pentru modificarea și completarea Regulamentului privind numirea, continuarea și revocarea procurorilor cu funcții de execuție din cadrul Secției pentru investigarea infracțiunilor din justiție, aprobat prin Hotărârea Plenului Consiliului Superior al Magistraturii nr. 911/2018;
2. Proiectul de Hotărâre pentru modificarea și completarea Regulamentului privind organizarea și desfășurarea concursului pentru numirea în funcție  a inspectorului-șef al Inspecției Judiciare, aprobat prin Hotărârea Plenului Consiliului Superior al Magistraturii nr.  159/2012;
3.  Proiectul de Hotărâre pentru modificarea și completarea Regulamentului de organizare și funcționare a Consiliului Superior al Magistraturii, aprobat prin Hotărârea Plenului Consiliului Superior al Magistraturii nr. 326/2005;
      

II. Asigurarea accesului la informații publice
   
   În cursul anului 2018, în temeiul dispoziţiilor Legii nr. 544/2001 privind liberul acces la informațiile de interes public şi a H.G. nr. 123/2002 pentru aprobarea Normelor metodologice de aplicare a Legii nr. 544/2001 privind liberul acces la informațiile de interes public, cu modificările si completările ulterioare, au fost înregistrate la nivelul Consiliului Superior al Magistraturii un număr total de 377 de cereri.[footnoteRef:5] [5:  Potrivit adresei nr. 1104/17.01.2019  emisă  de  Biroului de informare publică și relații cu mass-media din cadrul CSM.] 

Numărul total al cererilor  la care Biroul de informare publică și relații cu mass-media  a raspuns în scris a fost de 377, dintre care:  
· 72 de solicitări de informații exceptate de la liberul acces în temeiul dispozițiilor art. 12 alin. 1, lit. d), e), f) din Legea nr. 544/2001 privind liberul acces la informațiile de interes public, a Legii nr. 677/2001 pentru protecția persoanelor cu privire la prelucrarea datelor cu caracter personal (abrogată de Legea nr. 129/15.05.2018), dar și în temeiul prevederilor Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a date și de abrogare a Directivei 95/46/CE adoptat de către Parlamentul European și Consiliul, act normativ cu aplicabilitate începând  cu data de 25 mai 2018;
· 54 de solicitări au fost greșit îndreptate la Consiliul Superior al Magistraturii, acestea fiind redirecționate potrivit art. 24 din H.G. 123/2002 pentru aprobarea Normelor metodologice de aplicarea a Legii nr. 544/2001 privind liberul acces la informațiile de interes public;
· 61 de petiţii care nu erau fundamentate în temeiul dispoziţiilor Legii nr. 544/2001 au fost transmise Biroului de relaţii cu publicul din cadrul CSM pentru a fi soluţionate potrivit atribuţiilor.[footnoteRef:6]  [6:  Potrivit Raportului privind activitatea CSM in anul 2018 publicat pe site-ul CSM, www.csm1909.ro.] 


De asemenea, Biroul de informare publică şi relaţii cu mass-media din cadrul CSM a întocmit 79 de comunicate de presă.[footnoteRef:7] [7:  Idem.] 

Distinct de acestea, începând cu data de 05.10.2018 pe site-ul oficial al CSM, la solicitarea celor 2 membri aleşi ai CSM, reprezentanţi ai societăţii civile, s-a creat Secţiunea Comunicate societate civilă CSM, în care s-au publicat 7 comunicate ale celor 2 membri aleşi ai CSM, reprezentanţi ai societăţii civile.
În dorinţa de a răspunde cerinţelor utilizatorilor de îmbunătăţire a accesului la informaţiile publicate pe site-ul Consiliului Superior al Magistraturii (www.csm1909.ro), la data de 31 decembrie 2018 a fost lansată aplicaţia de ştiri de interes public, Media CSM.  Aplicaţia este concepută să ofere în timp real informaţiile publicate pe site-ul CSM, cu posibilitatea filtrării acestora în funcţie de categoriile dorite. Aceasta poate fi descarcată din App Store, folosind pentru căutare cuvintele cheie “Media CSM”.
În ceea ce privește informațiile de interes public solicitate verbal de către jurnaliști  sau alte persoane ori instituții, adresate purtătorului de cuvânt al CSM, media zilnică a solicitărilor telefonice a fost apreciată,  de personalul Biroului de informare publică și relații cu mass-media, la 6-7 solicitări/zi, de unde rezultă un total anual de 2000 de solicitări.
Problematica vizată de solicitanţi prin cererile formulate în scris în temeiul actelor normative mai sus menţionate a avut în vedere, în principal, furnizarea de informaţii din următoarele domenii: statistică judiciară; puncte de vedere emise de compartimentele de specialitate ale Consiliului, în special în domeniul propunerilor de modificări legislative şi al acordării avizelor pentru modificarea sau completarea unor legi; aspecte ale evoluţiei în carieră a unor judecători şi procurori (traseu profesional, teze de doctorat, studii, CV-uri), aspecte vizând depunerea jurământului şi avize psihologice; declaraţii de avere, declaraţii de interese ale magistraţilor; date referitoare la activitatea membrilor Consiliul Superior al Magistraturii; aspecte vizând răspunderea disciplinară a magistraţilor sau verificările efectuate de I.J.; verificări CSAT; regulamentele de concurs sau de funcţionare a Consiliului; regulamentul de înfiinţare a Secţiei de investigare a infracţiunilor din justiţie; lucrări înaintate de Consiliul Superior al Magistraturii Inspecţiei Judiciare; participarea membrilor de drept la şedinţele Secţiilor şi ale Plenului; modul de soluţionare a ordinii de zi alocate fiecărei şedinţe - solicitări formulate înainte de publicarea pe site-ul oficial; utilizarea fondurilor bugetare; salarizarea magistraţilor; concursurile organizate de Consiliul Superior al Magistraturii; participarea magistraţilor la diverse forme de pregătire profesională; hotărâri adoptate de Plenul sau secţiile Consiliului; sesizări cu privire la protocoale încheiate de Consiliul Superior al Magistraturii cu Serviciul Român de Informaţii; solicitări privind modul de comunicare a jurnaliştilor cu purtătorii de cuvânt ai instanţelor şi parchetelor; funcţionarea Portalului de Jurisprudenţă Românească www.rolii.ro; rapoartele I.J. discutate în şedintele Plenului Consiliul Superior al Magistraturii; proiecte derulate de Consiliul Superior al Magistraturii.[footnoteRef:8] [8:  Potrivit Raportului privind activitatea CSM in anul 2018 publicat pe site-ul CSM, www.csm1909.ro. ] 

În solicitările directe sau telefonice, jurnaliştii au manifestat un interes ridicat pentru deciziile luate în plen şi secţii referitoare, în special, la numiri în funcţii judiciare la nivel înalt, avize legislative şi propuneri de modificări legislative în diverse domenii, apărarea independenţei justiţiei faţă de atacurile din sfera politicului, apărarea reputaţiei judecătorilor şi procurorilor, soluţionarea unor solicitări ale asociaţiilor profesionale ale magistraţilor, sancţiunile disciplinare aplicate şi detalierea situaţiei de fapt reţinute de secţii în soluţionarea acţiunilor disciplinare, detalii cu privire la vizitele oficialilor europeni (Comisia de la Veneţia) sau cu privire la poziţia instituţiei faţă de concluziile Raportului Comisiei Europene către Parlamentul European şi Consiliu referitor la progresele înregistrate de România în cadrul Mecanismului de Cooperare şi Verificare.[footnoteRef:9]   [9:  Idem.] 


III. Soluționarea petițiilor

În anul 2018, în temeiul dispoziţiilor O.G. nr. 27/2002 privind reglementarea activităţii de soluţionare a petiţiilor, aprobată prin Legea nr. 233/2002, cu modificările şi completările ulterioare, au fost înregistrate la nivelul Consiliului Superior al Magistraturii un număr de 7227 petiţii.[footnoteRef:10] [10:  Potrivit adresei nr. 1/1104/15.01.2019 emisă de  Serviciului de relaţii cu publicul, registratură, secretariat şi arhivă, Biroul relaţii cu publicul din cadrul CSM.] 

Problematica reclamată de petiţionari a vizat, în principal, nelegalitatea sau netemeinicia hotărârilor judecătoreşti şi a măsurilor dispuse de procurori, durata mare a proceselor, suspiciunile acestora faţă de imparţialitatea şi corectitudinea magistraţilor, tergiversarea soluţionării dosarelor atât la instanţe cât şi la parchete, repartizarea aleatorie a cauzelor, caracterul neunitar al practicii judiciare, lipsa de transparenţă a organelor de urmărire penală, nivelul ridicat al taxelor judiciare raportat la veniturile persoanelor care apelează la justiţie, precum şi dificultăţi în materia executării silite.[footnoteRef:11] [11:  Potrivit Raportului privind activitatea CSM in anul 2018 publicat pe site-ul CSM, www.csm1909.ro. ] 

Din totalul acestora, 2282 de petiţii au primit răspuns din partea Biroului relaţii cu publicul, fără a mai fi necesară îndreptarea acestora către alte instituţii competente. Un număr de 3786 de petiţii au fost redirecţionate către alte instituţii, în temeiul art. 61 din O.G. nr. 27/2002 privind reglementarea activităţii de soluţionare a petiţiilor. Din numărul total al petiţiile redirecţionate, 1691 de petiţii au fost transmise Inspecţiei Judiciare, întrucât în cuprinsul acestora erau descrise pretinse abateri disciplinare. De asemenea, un număr de 1238 de petiţii au fost transmise la instanţe, iar un număr de 857 petiţii  au fost transmise la parchete, deoarece reprezentau apărări, cereri de eliberare de acte din dosarele aflate pe rolul instanţelor şi parchetelor sau în conservarea acestora. 
În ceea ce priveşte numărul petiţiilor clasate/conexate, un număr de 1647 de petiţii au fost clasate în temeiul art. 7 şi art. 10 alin. (2) din O.G. nr. 27/2002 privind reglementarea activităţii de soluţionare, iar alte 1634 de petiţii au fost conexate, în temeiul art. 10 alin. (1) din O.G. nr. 27/2002.
De asemenea, facem menţiunea că un număr de 19 petiţii au fost formulate în atenţia expresă a celor 2 membri alesi ai CSM, reprezentanţi ai societăţii civile, la care s-a raspuns în termenul prevăzut de lege, de către compartimentele de specialitate ale CSM, motivat de faptul că obiectul acestor petiţii se circumscrie problematicii expuse mai sus.
A fost remarcat şi faptul că un număr mare de memorii (87) au cuprins solicitări de acordare de consultanţă juridică, deşi, potrivit legislaţiei române, activităţile referitoare la redactarea de cereri, reprezentarea în faţa instanţelor şi parchetelor sau de consultanţă juridică se exercită numai de către avocaţi.[footnoteRef:12]  [12:  Idem.] 

           Într-un număr de 468 de memorii, petenţii au formulat plângeri penale, atât împotriva unor judecători şi procurori, cât şi împotriva unor persoane fizice sau juridice, aspect care a impus îndrumarea acestora către organul competent să soluţioneze o plângere penală. În cuprinsul a 226 de memorii s-a solicitat comunicarea de hotărâri judecătoreşti şi soluţii dispuse de procurori, masura dispusă în cadrul compartimentului fiind de transmitere a acestor petiţii instanţelor judecătoreşti şi unităţilor de parchet pe rolul cărora existau dosarele în care petenţii erau parte. Un număr de 98 de petiţii au cuprins nemulţumiri privind activitatea avocaţilor, notarilor, executorilor judecătoreşti, experţilor, personalului auxiliar din instanţe şi parchete, acestea din urmă fiind îndreptate către instituţiile competente, cu înştiinţarea petiţionarilor.[footnoteRef:13] [13:  Idem.] 

           Cu privire la activitatea de acordare a audienţelor, este de menţionat că pe parcursul anului 2018 a fost acordat un număr de 311 audienţe, majoritatea de personalul de specialitatate juridică din cadrul Biroului relaţii cu publicul, iar o parte de către conducerea Consiliului Superior al Magistraturii. Audienţele reprezintă principalul mijloc de dialog cu cetăţenii, precum şi modalitatea cea mai rapidă prin care se pot identifica cu precizie problemele acestora.[footnoteRef:14]  [14:  Idem.] 

          În majoritatea cazurilor, persoanele care au solicitat audienţă au criticat hotărâri judecătoreşti sau soluţii ale procurorilor şi durata mare a proceselor. În aceste situaţii, discuţiile s-au axat pe explicarea faptului că, sub nici o formă, Consiliul Superior al Magistraturii nu se poate pronunţa asupra hotărârilor judecătoreşti ori asupra soluţiilor procurorilor, neputând interpreta considerentele pe care magistraţii şi-au fundamentat motivarea, accentuându-se faptul că singurele în măsură să aprecieze asupra legalităţii şi temeiniciei hotărârilor judecătoreşti sunt instanţele ierarhic superioare, în cadrul căilor de atac prevăzute de lege.
            Pentru a răspunde nevoii de concizie şi de promptitudine, deziderate ce aparţin, în egală măsură, petiţionarului şi instituţiei publice, au fost puse la dispoziţia persoanelor interesate cereri-tipizate (un tipizat generic, formularul de petiţie, publicat pe pagina de internet a Consiliului Superior al Magistraturii) şi ghidul petiţionarului, care sprijină justiţiabilul în a înţelege cu mai multă precizie competenţele Consiliului, limitele verificărilor pe care acesta, prin Inspecţia Judiciară, le poate efectua, natura faptelor ce pot face obiectul controlului, tipurile de decizii ce pot fi emise în considerarea celor constatate.   


IV. Cadrul legal aplicabil:

· Legea nr. 317/2004 privind Consiliul Superior al Magistraturii, republicată, cu modificările şi completările ulterioare;
· Legea nr. 52/2003 privind transparenţa decizională în administraţia publică, republicată, cu modificările şi completările ulterioare;
· Legea nr. 544/2001 privind liberul acces la informaţiile de interes public, cu modificările şi completările ulterioare;
· H.G. nr. 123/2002 pentru aprobarea Normelor metodologice de aplicare a Legii nr. 544/2001 privind liberul acces la informațiile de interes public, cu modificările şi completările ulterioare;
· O.G. nr.  27/2002 privind reglementarea activităţii de soluţionare a petiţiilor, aprobată prin Legea nr. 233/2002, cu modificările şi completarile ulterioare.

PLAN DE LUCRU
 pentru implementarea bunelor practici 2019-2022



               Context:

               Prin Legea nr. 234/2018 de modificare și completare a Legii nr. 317/2004 privind Consiliul Superior al Magistraturii s-au introdus măsuri noi de asigurare a transparenței și deschiderii instituționale a Consiliului cu garanția legii organice de aplicare.
           Astfel, prin art. 54 alin. (6) s-au stabilit îndatoriri exprese pentru cei doi reprezentanți ai societății civile, membri aleși conform art. 133 alin. (2) lit. b) din Constituția României republicată, de natură a asigura mijloacele instituționale de cooperare cu societatea civilă și transparență instituțională, care constau în următoarele:
a) asigură informarea constantă a organizaţiilor societăţii civile cu privire la lucrările Consiliului Superior al Magistraturii;
b) realizează consultarea organizaţiilor societăţii civile cu privire la propunerile şi sugestiile acestora privind demersurile necesare la nivelul Consiliului Superior al Magistraturii pentru îmbunătăţirea activităţii instituţiilor judiciare ca serviciu public aflat în slujba societăţii, întocmind în acest sens un raport trimestrial de analiză şi sinteză a propunerilor, pe care îl transmit plenului sau secţiilor, după caz, pentru analiză şi decizie;
c) monitorizează respectarea obligaţiilor Consiliului Superior al Magistraturii, de transparenţă, de asigurare a accesului publicului la informaţii şi soluţionare a petiţiilor în raport cu societatea civilă, şi întocmesc un raport anual pe care îl publică pe pagina de internet a Consiliului.”

	Prin Hotărârea Plenului CSM nr. 1073/03.12.2018 pentru aprobarea Regulamentului de organizare şi funcţionare a Consiliului Superior al Magistraturii (publicată în M.Of. al României, Partea I, nr. 1044/10.12.2018) s-au stabilit modalitățile de lucru aplicabile la nivelul instituției în sensul tranpunerii voinței leguitorului și cu asigurarea unui standard ridicat de deschidere și tranparență din partea Consiliului.
             
            Cadrul legal specific aspectelor de organizare și de funcționare a mecanismelor de transparență prevede în esență următoarele:

A. Mecanisme de monitorizare și raportare
· Raport trimestial de analiză si sinteză a propunerilor organizaţiilor societăţii civile;
· Raport anual privind respectarea obligatiilor Consiliului Superior al Magistraturii de transparenta, de asigurare a accesului publicului la informaţii şi soluţionare a petiţiilor în raport cu societatea civilă;
· Raport de informare constantă a organizaţiilor societăţii civile cu privind la lucrările Consiliului Superior al Magistraturii;
· Proceduri de monitorizare și raportare.

B. Mecansime de consultare și cooperare
· Procedură de aplicare a legii tranparenței decizionale;
· Procedură de inițiere a propunerilor de politică publică și sugestii de îmbunătățire din partea organizaţiilor societății civile.

       În vederea realizării setului de instrumente, proceduri și mecanisme se adoptă prezentul calendar de lucru:


	Aria de lucru
	Măsura
	Livrabil
	Termen
	Compartimente implicate

	Elaborarea instrumentelor și mecanismelor pentru aplicarea Legii nr. 52/2003 privind transparenţa decizională în administraţia publică 
	Măsura 1:
Elaborarea structurii de raport
	Raport privind implementarea, la nivelul CSM, a Legii nr. 52/2003 privind transparenţa decizională în administraţia publică 
	
05.12.2019


	Serviciul de relaţii publice, registratură, secretariat şi arhivă
Biroul relaţii cu publicul

	
	Măsura 2:
Elaborarea procedurii operaționale SCIM[footnoteRef:15] privind procedura de transparență decizională și a anexelor [15:  Sistemul de control intern managerial.] 

	Procedură operaţională
Trasparenţa decizională în cadrul CSM
	15.03.2019
	Compartimentul de audit public intern

	
	Măsura 3:
Propunerea spre aprobare conducerii Consiliului
	Raport privind implementarea, la nivelul CSM, a Legii nr.52/2003 privind transparenţa decizională în administraţia publică 
	

20.12.2019
	Serviciul de relaţii publice, registratură, secretariat şi arhivă
Biroul relaţii cu publicul

	
	Măsura 4:
Atragerea de asistenta tehnica prin proiectul POCA de crestere a capacitatii administrative a CSM pentru adoptarea standardelor de buna practica
	Proiect privind “Consolidarea capacităţii organizaţionale şi administrative a Consiliului Superior al Magistraturii”
	

POCA
2014-2020
	

Direcţia afaceri europene, relatii internaţionale si programe

	Elaborarea instrumentelor și mecanismelor pentru consultarea organizațiilor societății civile privind inițiativele, propunerile și sugestiile acestora 
	Măsura 5:
Elaborarea structurii de raport
	Raport privind consultarea organizațiilor societății civile.
	15.05.2019
	Serviciul de relaţii publice, registratură, secretariat şi arhivă
Biroul relaţii cu publicul

	
	Măsura 6:
Elaborarea procedurii operaționale SCIM privind procedura de transparență și a anexelor
	Procedură operaţională
Trasparenţa decizională în cadrul CSM
	15.03.2019
	Compartimentul de audit public intern

	
	Măsura 7:
Atragerea de asistenta tehnica prin proiectul POCA de crestere a capacitatii administrative a CSM pentru adoptarea standardelor de buna practica
	Proiect privind “Consolidarea capacităţii organizaţionale şi administrative a Consiliului Superior al Magistraturii”
	

POCA
2014-2020
	Direcţia afaceri europene, relatii internaţionale si programe

	
	Măsura 8:
Propunerea spre aprobare conducerii Consiliului
	Raport privind consultarea organizațiilor societății civile.
	

24.05.2019
	Serviciul de relaţii publice, registratură, secretariat şi arhivă
Biroul relaţii cu publicul
Plenul CSM

	Elaborarea instrumentelor și mecanismelor de informare a societății civile privind activitatea Consiliului 
	Măsura 9:
Elaborarea modelului și structurii buletinelor de informare privind prioritățile de activitate ale Consiliului, a periodicității și modului de diseminare 
	
Ghid de informare a societăţii civile privind activitatea CSM
	
15.04.2019
	
Biroul de informare publică şi relaţii cu mass-media



	
	Măsura 10:
Atragerea de asistenta tehnica prin proiectul POCA de crestere a capacitatii administrative a CSM pentru adoptarea standardelor de buna practica
	Proiect privind “Consolidarea capacităţii organizaţionale şi administrative a Consiliului Superior al Magistraturii”
	POCA
2014-2020
	Direcţia afaceri europene, relatii internaţionale si programe

	
	Măsura 12:
Consultare privind modalitătile de informare si participare cele mai adecvate pentru societatea civilă
	Ghid de informare şi consultare a societăţii civile privind activitatea CSM
	25.04.2019
	Biroul de informare publică şi relaţii cu mass-media
Serviciul de relaţii publice, registratură, secretariat şi arhivă
Biroul relaţii cu publicul

	Activitatea de informare prevăzută de art. 54, alin. (6), lit. a) din Legea nr. 317/2004
	Măsura 13:
Realizarea newsletter lunar cu prioritățile de activitate ale Consiliului pentru informarea societății civile
	
Newsletter lunar cu prioritățile de activitate ale CSM
	
25.03.2019
	
Biroul de informare publică şi relaţii cu mass-media
Cabinete membri aleşi ai CSM, reprezentanţi ai societăţii civile

	Activitatea de raportare trimestială prevăzută de art.  54, alin. (6), lit b) din Legea nr. 317/2004
	Măsura 14:
Elaborarea structurii  raportului trimestrial de analiză şi sinteză a propunerilor organizaţiilor societăţii civile
	Raport trimestrial de analiză şi sinteză a propunerilor organizaţiilor societăţii civile
	15.02.2019
15.05.2019
20.08.2019
15.11.2019
14.02.2020
	Cabinete membri aleşi ai CSM, reprezentanti ai societăţii civile

	Activitatea de raportare anuală prevăzută de art. 54, alin. (6), litera c) din Legea nr. 317/2004
	Măsura 15:
Elaborarea structurii raportului anual de transparenţă, de asigurare a accesului publicului la informaţii si soluţionare a petiţiilor  in raport cu societatea civilă
	Raport anual de transparenţă, de asigurare a accesului publicului la informaţii si soluţionare a petiţiilor  in raport cu societatea civilă
	15.02.2019
14.02.2020
	Cabinete membri aleşi ai CSM, reprezentanti ai societăţii civile




        Raportul cuprinde datele și informațiile culese din Raportul privind activitatea CSM în anul 2018, precum şi din comunicările scrise ale structurilor de specialitate din cadrul CSM la adresele formulate de membri aleşi ai CSM, cei 2 reprezentanţi ai societăţii civile.


Întocmit membri aleși ai Consiliului Superior al Magistraturii, reprezentanţi ai societăţii civile

	Teodor Victor ALISTAR 

________________________________
	Romeo CHELARIU

________________________________








Nota: Prezentul raport se publică pe pagina de internet a CSM în temeiul art. 54 alin (6) lit. c) din Legea nr. 317/2004 privind Consiliul Superior al Magistraturii, republicată, cu completările și modificările ulterioare.

